508 ATT DWAR IL-PROTEZZJONI TAL-INTERESSI FINANZJARJI TAL-KOMUNITAJIET EWROPEJ Biex jagħmel dispożizzjonijiet għall-protezzjoni tal-interessi finanzjarji tal-Komunitajiet Ewropej u biex jipprovdi għall-prosekuzzjoni kriminali ta’ mġieba q arrieqa li tagħmel ħsara lil dawk l-interessi filwaqt li tadotta definizzjoni komuni. L-ATT XXV tal-2010. L-ATT XXV tal-2010. 1. It-titolu fil-qosor ta’ dan l-Att huwa l-Att dwar il-Protezzjoni tal-Interessi Finanzjarji tal-Komunitajiet Ewropej. Tifsir. 2. F’dan il-Att, sakemm ir-rabta tal-kliem ma teħtieġx xort’oħra: " Komunitajiet Ewropej " tinkludi l-istituzzjonijiet tal-Unjoni Ewropea; " Konvenzjoni " tfisser il-Konvenzjoni dwar il-Protezzjoni tal-Interessi Finanzjarji tal-Komunitajiet Ewropej iffirmat fi Brussel fis-26 ta’ Lulju 1995 u tinkludi l-Ewwel, it-Tieni u l-Protokoll dwar l-ECJ ta’ magħha; "persuna " , kif imsemmija fid-dispożizzjonijiet tal-liġijiet imsemmija fl-artikolu 3, tinkludi l-Komunitajiet Ewropej u l-istituzzjonijiet tal-Unjoni Ewropea; " Protokoll dwar l-ECJ" tfisser il-Protokoll dwar l-Interpretazzjoni permezz ta’ deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjoni; " Stat Membru " tfisser kull Stat li huwa membru tal-Unjoni Ewropea; " it-Trattat " tfisser it-Trattat bejn ir-Renju tal-Belġju, ir-Renju tad-Danimarka, ir-Repubblika Federali tal-Ġermanja, ir-Repubblika Ellenika, ir-Renju ta’ Spanja, ir-Repubblika Franċiża, l-Irlanda, ir-Repubblika Taljana, il-Gran Dukat tal-Lussemburgu, ir-Renju tal-Olanda, ir-Repubblika tal-Awstrija, ir-Repubblika Portugiża, ir-Repubblika tal-Finlandja, ir-Renju tal-Isvezja, ir-Renju Unit tal-Gran Brittanja u l-Irlanda ta’ Fuq (Stati Membri tal-Unjoni Ewropea) u r-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka, dwar l-adeżjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika Slovakka mal-Unjoni Ewropea, iffirmat f’Ateni fis-16 ta’ April, 2003, u jinkludi kull trattat, ftehim jew protokoll ieħor li Malta saret parti fih jew li sar japplika għal Malta bis-saħħa tiegħu stess; " l-Unjoni Ewropea " għandha l-istess tifsira mogħti lilha bl-Att [żaħ dwar l-Unjoni Ewropea [żaħ. Kap. 460. Kap. 460. 3. Applikabbilità ta’ dispżizzjonijiet tal-Kodiċi Kriminali. Kap. 9. Biex jitneħħa kull dubju, id-dispożizzjonijiet tas-Sub-Titolu II tat-Titolu V u tas-Sub-Titolu III tat-Titolu IX tat-Taqsima II tal-Ewwel Ktieb tal-Kodiċi Kriminali għandhom, mutatis mutandis, japplikaw meta r-reati hemmhekk imsemmija jitwettqu għad-detriment u għall-preġudizzju tal-Komunitajiet Ewropej u referenzi, f’dawk l-artikoli, għal "att pubbliku" għandhom jiftiehmu bħala riferenzi għal atti u strumenti skont id-dispożizzjonijiet ta’ dan l-artikolu. 4. Infurzar tal-Konvenzjoni. Il-Konvenzjoni kif riprodotta fl-iSkeda, għandha issir, u tkun esegwibbli bħala, parti mil-Liġi ta’ Malta. 5. Lingwa ta l-iSkeda. L-iSkeda li tinsab ma’ dan l-Att qegħdha tiġi pubblikata fil-lingwa Ingliża biss flimkien mat-test Ingliż ta’ dan l-Att.